钦定古今图书集成/明伦汇编/官常典/第724卷 > 袁植
## 钦定古今图书集成/明伦汇编/官常典/第724卷 > 袁植

按《无锡县志》：“植字材老，崇宁三年进士第，复中词学
兼茂科，官监察御史。金人入寇，陈边防十三事，以诛
佞人为先。不纳，引疾致仕。建炎初，召为左司谏，直言
忤宰相，出守岳州。会北骑大入，叛臣李允文据鄂州，
大剽荆湖，植条其奸上之。允文中路得递疏怒，勒兵
趋岳阳，执植。植正色诋之，不少慑，遂见害于武昌。事”
闻，追赠直龙图阁，录其后二人。